Source: http://legislatie.just.ro/Public/DetaliiDocument/222473
Timestamp: 2020-02-23 08:35:09+00:00
Document Index: 4158146

Matched Legal Cases: ['HOTĂRÂRE nr. 46', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

HOTARARE 46 20/01/2020 - Portal Legislativ
pentru stabilirea drepturilor de diurnă, cazare, hrană, facilitarea legăturii cu familia, recreere și transport ale personalului militar și civil participant la misiuni și operații în afara teritoriului statului român
PRIM-MINISTRULUDOVIC ORBANContrasemnează:Ministrul apărării naționale,Ionel Nicolae CiucăMinistrul afacerilor interne,Marcel Ion VelaDirectorul Serviciului Român de Informații,Eduard Raul HellvigDirectorul Serviciului de Informații Externe, Gabriel Vlasep. Directorul Serviciului de Protecție și Pază,Daniel-Ion Bălașap. Directorul Serviciului de Telecomunicații Speciale,Ionel-Sorin BălanMinistrul finanțelor publice,Vasile-Florin Cîțu
HOTĂRÂRE nr. 46 din 20 ianuarie 2020pentru stabilirea drepturilor de diurnă, cazare, hrană, facilitarea legăturii cu familia, recreere și transport ale personalului militar și civil participant la misiuni și operații în afara teritoriului statului român
În temeiul art. 108 din Constituția României, republicată, și al art. 26 din Legea nr. 121/2011 privind participarea forțelor armate la misiuni și operații în afara teritoriului statului român, cu completările ulterioare,Guvernul României adoptă prezenta hotărâre. + Articolul 1(1) Personalul participant la misiunile și operațiile prevăzute la art. 2 alin. (1) lit. a)-c) din Legea nr. 121/2011 privind participarea forțelor armate la misiuni și operații în afara teritoriului statului român, cu completările ulterioare, denumit în continuare personal, beneficiază de diurnă în valută în următoarele cuantumuri:a) ofițerii - 140 de euro/zi/persoană; ... b) maiștrii militari, subofițerii, agenții de poliție și agenții de poliție penitenciară - 130 de euro/zi/persoană; ... c) alte categorii de personal - 120 de euro/zi/persoană. ... (2) Personalul participant la misiunile și operațiile prevăzute la art. 2 alin. (1) lit. d) din Legea nr. 121/2011, cu completările ulterioare, beneficiază de diurnă în valută în următoarele cuantumuri:a) ofițerii - 70 de euro/zi/persoană; ... b) maiștrii militari, subofițerii, agenții de poliție și agenții de poliție penitenciară - 65 de euro/zi/persoană; ... c) alte categorii de personal - 60 de euro/zi/persoană. ... (3) Diurna în valută prevăzută la alin. (1) și (2) reprezintă costul cheltuielilor uzuale, precum și costul transportului în interiorul localității în care își desfășoară activitatea; aceasta nu include cheltuieli de hrană și se calculează de la data părăsirii teritoriului național și până la data intrării în țară după executarea misiunii sau operației. (4) Personalul care execută misiuni în sprijinul forțelor armate dislocate în zona de operații beneficiază, pe timpul cât își desfășoară activitatea în aceste zone, de aceleași drepturi de diurnă în valută ca și personalul prevăzut la alin. (1) și (2). + Articolul 2(1) Personalul prevăzut la art. 1 beneficiază de cazare și hrană asigurate, în mod gratuit, de instituțiile trimițătoare.(2) În situația în care nu se poate asigura dreptul de cazare în condițiile prevăzute la alin. (1) personalul beneficiază de decontarea cheltuielilor de cazare, în cuantumurile prevăzute în anexa care face parte integrantă din prezenta hotărâre. Cheltuielile efectuate cu cazarea se decontează pe bază de documente justificative.(3) În situația în care nu se poate asigura dreptul de hrană în condițiile prevăzute la alin. (1), personalul beneficiază de o alocație valorică de hrană în cuantum de 20 de euro/zi/persoană.(4) Personalul care execută misiuni în afara localității/locului de dislocare dacă acesta se află în afara unei localități beneficiază de o alocație valorică suplimentară de hrană de 5 euro/zi/persoană.(5) Cu prilejul zilelor festive naționale, personalul beneficiază și de drepturile de hrană potrivit normelor de hrană pentru suplimente care se acordă personalului Ministerului Apărării Naționale cu ocazia acestui tip de evenimente. + Articolul 3Pe durata participării la misiune sau la operație, personalul beneficiază de 1 euro/zi/persoană pentru facilitarea legăturii cu familia și pentru recreere. + Articolul 4(1) În perioada de desfășurare a misiunilor sau operațiilor, drepturile în valută prevăzute la art. 1-3 se plătesc în zonele de dislocare și/sau în conturi deschise în țară/străinătate, în primele 5 zile lucrătoare ale lunii pentru luna precedentă.(2) Cu cel mult 5 zile lucrătoare înainte de plecarea în misiune, personalul poate primi un avans calculat pentru 30 de zile pentru drepturile prevăzute de prezenta hotărâre. + Articolul 5(1) Personalul are dreptul la decontarea cheltuielilor de transport între locul de cazare și locul în care își desfășoară activitatea, în condițiile în care nu se poate asigura transportul cu mijloacele de transport ale forțelor armate dislocate în zona de operații sau ale organizației în cadrul căreia acesta își desfășoară activitatea. (2) Decontarea cheltuielilor de transport în condițiile prevăzute la alin. (1) se face în baza unui raport aprobat de ministrul apărării naționale, în termen de cel mult 30 de zile de la începerea misiunii sau de la apariția situației ce determină necesitatea asigurării fondurilor. + Articolul 6Personalul beneficiază de drepturile prevăzute de prezenta hotărâre în lipsa acordării acestor drepturi de către aliații, partenerii sau organizațiile internaționale sub egida cărora se desfășoară misiunile și operațiile, indiferent de denumirea sub care sunt acordate de către aceste entități și de cuantumul acordat. + Articolul 7La data intrării în vigoare a prezentei hotărâri se abrogă:a) Hotărârea Guvernului nr. 1.086/2004*) pentru stabilirea sporurilor specifice și a drepturilor de diurnă, cazare și hrană cuvenite personalului participant la misiuni în afara teritoriului statului român, cu modificările și completările ulterioare;*) Hotărârea Guvernului nr. 1.086/2004 are caracter militar și nu a fost publicată în Monitorul Oficial al României, Partea I. ... b) art. 9^1 din Hotărârea Guvernului nr. 518/1995 privind unele drepturi și obligații ale personalului român trimis în străinătate pentru îndeplinirea unor misiuni cu caracter temporar, publicată în Monitorul Oficial al României, Partea I, nr. 154 din 19 iulie 1995, cu modificările și completările ulterioare. ...
Daniel-Ion Bălașa
Vasile-Florin CîțuBucurești, 20 ianuarie 2020.Nr. 46. + ANEXĂ
cu țările și cuantumurile stabilite în vederea decontării cheltuielilor de cazare
Nr. crt. Țara Valuta Cuantum Cazare/zi
1 Afganistan USD 180
2 Africa de Sud (Republica) USD 110
3 Albania euro 100
4 Algeria USD 150
5 Anglia (Regatul Unit al Marii Britanii și Irlandei de Nord) euro 150
6 Angola USD 140
7 Antigua și Barbuda USD 100
8 Antile USD 100
9 Arabia Saudită USD 110
10 Argentina USD 110
11 Armenia USD 140
12 Australia USD 160
13 Austria euro 150
14 Azerbaidjan USD 120
15 Bahamas USD 100
16 Bahrain USD 100
17 Bangladesh USD 100
18 Belarus USD 110
19 Belgia euro 150
20 Benin USD 100
21 Birmania USD 100
22 Bolivia USD 120
23 Botswana USD 100
24 Bosnia și Herțegovina euro 100
25 Brazilia USD 120
26 Bulgaria euro 100
27 Burkina Faso USD 100
28 Burundi USD 120
29 Cambodgia USD 100
30 Camerun USD 100
31 Canada USD 150
32 Capul Verde USD 100
33 Cehia (Republica) euro 150
34 Centrafricană (Republica) USD 100
35 Chile USD 120
36 Chineză (Republica Populară) USD 140
37 Ciad USD 100
39 Coasta de Fildeș USD 100
45 Croația euro 100
48 Djibouti USD 100
49 Dominicană (Republica) USD 110
50 Ecuador USD 110
51 Egipt USD 100
52 Elveția euro 150
53 Emiratele Arabe Unite USD 100
54 Estonia euro 150
55 Etiopia USD 110
56 Fiji USD 120
57 Filipine USD 100
58 Finlanda euro 150
59 Franța euro 150
60 Gabon USD 100
61 Gambia USD 100
62 Georgia USD 160
63 Germania euro 150
64 Ghana USD 100
65 Grecia euro 150
66 Guatemala USD 100
67 Guineea USD 100
68 Guineea-Bissau USD 100
69 Guineea Ecuatorială USD 100
70 Guyana USD 100
71 Haiti USD 110
72 Honduras USD 100
73 Hong Kong USD 250
74 India USD 100
75 Indonezia USD 100
76 Iordania USD 100
77 Irak USD 80
78 Iran USD 100
79 Irlanda euro 150
80 Islanda euro 130
81 Israel USD 120
82 Italia euro 150
83 Jamaica USD 110
84 Japonia USD 250
85 Kazahstan USD 100
86 Kenya USD 100
87 Kârgâzstan USD 100
88 Kuwait USD 150
89 Laos USD 100
90 Lesotho USD 100
91 Letonia euro 150
92 Liban USD 100
93 Liberia USD 100
94 Libia USD 130
95 Lituania euro 150
96 Luxemburg euro 150
97 Macedonia euro 100
98 Madagascar USD 100
99 Malaysia USD 110
100 Mali USD 100
101 Malta euro 150
102 Maroc USD 120
103 Mauritania USD 100
104 Mauritius USD 110
105 Mexic USD 110
106 Moldova USD 100
107 Mongolia USD 110
108 Mozambic USD 100
109 Muntenegru euro 100
110 Myanmar USD 100
111 Namibia USD 100
112 Nepal USD 110
113 Nicaragua USD 110
114 Niger USD 110
115 Nigeria USD 160
116 Norvegia euro 150
117 Noua Zeelandă USD 160
118 Olanda euro 150
119 Oman USD 100
120 Pakistan USD 140
121 Panama USD 110
122 Papua-Noua Guinee USD 100
123 Paraguay USD 100
124 Peru USD 110
125 Polonia euro 150
126 Portugalia euro 150
127 Qatar USD 140
128 Rwanda USD 100
129 Federația Rusă USD 140
130 Salvador USD 100
131 Sao Tome și Principe USD 100
132 San Marino euro 150
133 Senegal USD 100
134 Serbia euro 100
135 Sierra Leone USD 100
136 Singapore USD 150
137 Siria USD 100
138 Slovacia euro 150
139 Slovenia euro 150
140 Somalia USD 100
141 Spania euro 150
142 Sri Lanka USD 110
143 S.U.A. USD 210
144 Sudan USD 110
145 Suedia euro 150
146 Surinam USD 110
147 Tadjikistan USD 100
148 Tanzania USD 100
149 Taiwan USD 110
150 Thailanda USD 100
151 Togo USD 100
152 Tunisia USD 100
153 Turcia USD 140
154 Turkmenistan USD 110
155 Ucraina USD 150
156 Uganda USD 100
157 Ungaria euro 150
158 Uruguay USD 100
159 Uzbekistan USD 100
160 Vatican euro 150
161 Venezuela USD 130
162 Vietnam USD 120
163 Yemen USD 110
164 Zair USD 100
165 Zambia USD 100
166 Zimbabwe USD 120